แอร์เอเชีย แจ้งเลิก 15 เที่ยวบินตรงจีน-กระบี่ คาดกระทบยาว 3 เดือน 
ไวรัสที่อู่ฮั่น กระทบการทองเที่ยวกระบี่แล้ว แอร์เอเชียประเดิมแจ้งยกเลิก 15 เที่ยวบินตรงจากจีน คาดส่งผลกระทบระยะยาวอย่างน้อย 3 เดือน ชี้เป็นช่วงพีค ไฮซีซั่นพอดีวันที่ 27 ม.ค. ผู้สื่อข่าวรายงานจาก จ.กระบี่ สถานการณ์การแพร่ระบาดของไวรัสโคโรน่า สายพันธุ์ใหม่ ที่กำลังระบาดหนักในประเทศจีน ได้ส่งผลกระทบ ล่าสุด นายอรรถพร เนื่องอุดม ผอ.ท่าอากาศยานนานาชาติกระบี่ เผยว่า ทางท่าอากาศยานนานาชาติกระบี่ ได้รับการประสานมาจากสายการบินแอร์เอเชีย แจ้งยกเลิกเที่ยวบินตรงจากเมืองต่างๆ ของประเทศจีน อาทิ ปักกิ่ง เซี่ยงไฮ้ ฉงชิ่ง โดยแจ้งยกเลิกเข้ามาแล้วจำนวน 15 เที่ยวบิน คาดว่าหลังจากนี้ อาจจะมีแจ้งเพิ่มเข้ามาจากสายการบินอื่นๆ อีก โดยสายการบินที่แจ้งยกเลิก ส่วนใหญ่จะเป็นสายการบินแบบเช่าเหมาลำ หรือชาร์เตอร์ไฟลต์ขณะที่การเดินทางเข้ามาของนักท่องเที่ยวจากจีน ตั้งแต่คืนวันที่ 26 ถึงเช้าวันที่ 27 ม.ค.ที่ผ่านมา มีเที่ยวบินตรงเข้ามาจำนวน 7 เที่ยวบิน นักท่องเที่ยวจีนเข้ามากว่า 800 คน ซึ่งทางท่าอากาศยานนานาชาติกระบี่ ประสานกับหน่วยงานเกี่ยวข้อง จากด่านควบคุมโรคระหว่างประเทศ สสจ.กระบี่ ตม.ตำรวจท่องเที่ยว และตัวแทนจากสายการบิน จัดกำลังเจ้าหน้าที่ตรวจคัดกรองกันตลอดทั้งคืนที่ผ่านมา ยังไม่พบผู้ที่เข้าข่ายมีอาการติดเชื้อด้าน น.ส.จรรยารักษ์ สาธิตกิจ ท่องเที่ยวและกีฬา จ.กระบี่ เผยว่า สถานการณ์ที่เกิดขึ้นในตอนนี้ ส่งผลกระทบต่อการท่องเที่ยวอย่างแน่นอน โดยในพื้นที่ จ.กระบี่ หากเป็นช่วงสถานการณ์ปกติ ในช่วงตรุษจีน ถือเป็นช่วงพีคสุดที่นักท่องเที่ยวจีน จะเดินทางเข้ามา ประกอบกับช่วงนี้เป็นช่วงไฮซีซั่นของกระบี่ คาดว่าอาจส่งผลทำให้นักท่องเที่ยวจีนลดลงร้อยละ 2-3 จากจำนวนนักท่องเที่ยวต่างชาติทั้งหมด และสถานการณ์อาจจะกระทบยาวอย่างน้อย 3 เดือน ซึ่งทางท่องเที่ยวและกีฬา มีการประสานข้อมูลกับภาคเอกชนตลอดเวลา เพื่อเตรียมการรับมือการดูแลนักท่องเที่ยวจีน ที่เข้ามาเที่ยวในกระบี่ช่วงนี้ ผู้ประกอบการภาคเอกชนก็มีมาตรการในการดูแลนักท่องเที่ยว ทั้งการดูแลเรื่องสุขอนามัย ป้องกันผู้ติดเชื้อ รวมถึงการดูแลกรณีนักท่องเที่ยวจีนบางส่วน อาจจะเดินทางกลับประเทศไม่ได้ ทางจังหวัดประสานกับตำรวจตรวจคนเข้าเมือง ให้ดูแลในเรื่องของวีซ่า หากมีนักท่องเที่ยวรายใดที่อยู่เกินกำหนด ทาง ตม.ก็อาจจะอนุโลมในส่วนของวีซ่า ซึ่งเป็นมาตรการของทาง สตม.อยู่แล้ว
ไวรัสที่อู่ฮั่น กระทบการทองเที่ยวกระบี่แล้ว แอร์เอเชียประเดิมแจ้งยกเลิก 15 เที่ยวบินตรงจากจีน คาดส่งผลกระทบระยะยาวอย่างน้อย 3 เดือน ชี้เป็นช่วงพีค ไฮซีซั่นพอดี 
ไวรัสโคโรน่า,โคโรน่าไวรัส,ไวรัสโคโรน่า 2020,ปอดอักเสบ,ปอดอักเสบอู่ฮั่น,ไวรัสโคโรน่า กระบี่,ไวรัสอู่ฮั่น,ข่าวทั่วไป